Üldkohtu (kolmas koda) 12. detsembri 2014. aasta otsus – Repsol Lubricantes y Especialidades jt vs. komisjon
(kohtuasi T‑562/08)
Konkurents – Kartellid – Parafiinvahade turg – EÜ artikli 81 rikkumise tuvastamise otsus – Hindade kindlaksmääramine ja turgude jagamine – Tõend kartelli olemasolu kohta – Rikkumise kestus – 2006. aasta suunised trahvide arvutamise meetodi kohta – Võrdne kohtlemine – Süütuse presumptsioon – Rikkumise süüks panemine – Emaettevõtja vastutus konkurentsieeskirjade rikkumiste eest, mille panid toime tema tütarettevõtjad – Emaettevõtja otsustav mõju – Eeldus 100% suuruse osaluse omamisel
1.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia- või osakapitalis 100% osalust – Sellise äriühingu tõendamiskoormis, kes soovib seda eeldust ümber lükata – Karistuste ja sanktsioonide individuaalsuse põhimõtte rikkumine – Puudumine (EÜ artikkel 81) (vt punktid 32–48, 51, 52, 60–66, 73 ja 79)
2.                     Institutsioonide aktid – Põhjendamine – Kohustus – Ulatus – Otsus, millega määratakse konkurentsieeskirjade rikkumise eest trahvid ja mis puudutab mitut adressaati – Piisavate põhjenduste nõue iga adressaadi puhul (EÜ artiklid 81 ja 253) (vt punktid 54, 108–113 ja 119)
3.                     Konkurents – Trahvid – Summa – Kindlaksmääramine – Komisjoni suunistes määratletud arvutamismeetod – Trahvi põhisumma arvutamine – Müügiväärtuse kindlaksmääramine – Kriteeriumid – Rikkumisega otseselt või kaudselt seotud müük – Komisjoni süüstav tõend – Kartelliosaliste kokkulangevad avaldused – Dokumentaalsed tõendid (nõukogu määrus nr 1/2003, artikli 23 lõige 2; komisjoni teatis 2006/C 210/02, punktid 6 ja 13) (vt punktid 82–99)
4.                     Kartellid – Ettevõtjatevahelised kokkulepped – Mõiste – Konkurentsivastase iseloomuga koosolekutel osalemine – Hõlmamine – Tingimus – Olukord, kus isik ei ole avalikult teatanud, et ta ei loe end tehtud otsustega seotuks – Hindamiskriteeriumid (EÜ artikli 81 lõige 1) (vt punktid 101, 102 ja 243)
5.                     Konkurents – Trahvid – Summa – Kindlaksmääramine – Arvessevõetud käive – Aluseks võetav aasta – Rikkumise viimane täisaasta – Rikkumise erandlikkus – Rikkumises osalemise viimase kolme aasta müügiväärtuse keskmise arvesse võtmine – Võrdse kohtlemise põhimõtte rikkumine – Puudumine (EÜ artikli 81 lõige 1; nõukogu määrus nr 1/2003, artikli 23 lõige 2; komisjoni teatis 2006/C 210/02, punkt 13) (vt punktid 128–135 ja 285)
6.                     Kartellid – Ettevõtjatevahelised kokkulepped – Mõiste – Ühine tahe käituda turul teatud viisil – Hõlmamine – Läbirääkimiste jätkamine piirangu teatud elementide üle – Mõju puudumine (EÜ artikli 81 lõige 1) (vt punktid 143–145)
7.                     Kartellid – Kooskõlastatud tegevus – Mõiste – Koordineerimine ja koostöö, mis on vastuolus iga ettevõtja kohustusega otsustada sõltumatult, millisel viisil ta turul tegutseb – Teabe vahetamine konkurentide vahel – Konkurentsivastane eesmärk või tagajärg – Eeldus – Tingimused (EÜ artikli 81 lõige 1) (vt punktid 146 ja 147)
8.                     Konkurents – Haldusmenetlus – Komisjoni otsus rikkumise tuvastamise kohta – Tõend – Tõend, mis seisneb teatud hulgas rikkumise erinevates ilmingutes – Lubatavus – Tõendite kogumile tuginemine – Nõutava tõendusjõu tase iga üksiku tõendi puhul – Dokumentaalsed tõendid – Kriteeriumid – Esitatud tõendite usutavus – Rikkumise olemasolu vaidlustavate ettevõtjate tõendamiskohustused (EÜ artikli 81 lõige 1) (vt punktid 148, 152–162, 207, 208, 214, 221, 226, 227, 234, 237, 238, 250–252 ja 277)
9.                     Euroopa Liidu õigus – Põhimõtted – Põhiõigused – Süütuse presumptsioon – Menetlus konkurentsiasjades – Kohaldatavus – Ulatus – Tagajärjed (EÜ artikli 81 lõige 1) (vt punktid 149–151)
10.                     Konkurents – Haldusmenetlus – Komisjoni otsus rikkumise tuvastamise kohta – Komisjonil lasuv kohustus esitada tõend rikkumise ja selle kestuse kohta – Niisuguste avalduste tõenduslik väärtus, mille vabatahtlikult tegid ettevõtja süüstamiseks peamised kartelliosalised, selleks et neile kohaldataks koostööteatist – Selle ettevõtja huvidega vastuolus olevad avaldused – Suur tõenduslik väärtus (EÜ artikli 81 lõige 1; komisjoni teatis 2002/C 45/03) (vt punktid 164–168 ja 198–201)
11.                     Kohtumenetlus – Hagimenetluse algatusdokument – Vorminõuded – Ülevaade fakti- ja õigusväidetest – Hagiavalduses esitamata õigusväited – Üldine viide muudele hagile lisatud dokumentidele – Vastuvõetamatus (Euroopa Kohtu põhikiri, artikkel 21; Üldkohtu kodukord, artikli 44 lõike 1 punkt c) (vt punkt 261)
12.                     Konkurents – Haldusmenetlus – Vastuväiteteatis – Vajalik sisu – Kaitseõiguste tagamine – Ettevõtjatele antud võimalus esitada oma seisukoht komisjoni esitatud faktide, väidete ja asjaolude kohta (nõukogu määrus nr 1/2003, artikli 27 lõige 1) (vt punktid 267–269 ja 282)
13.                     Kartellid – Osalemine konkurentsivastase eesmärgiga kohtumistel – Asjaolu, mis võimaldab kartellis osalemise tuvastada olukorras, kus isik ei ole avalikult teatanud, et ta ei loe end tehtud otsustega seotuks (EÜ artikli 81 lõige 1) (vt punktid 293 ja 294)
Ese
Nõue osaliselt tühistada komisjoni 1. oktoobri 2008. aasta otsus K(2008) 5476 (lõplik) EÜ […] artikli 81 ja EMP lepingu artikli 53 kohase menetluse kohta (juhtum COMP/39.181 – Küünlavahad) ning nõue vähendada hagejatele määratud trahvi summat.
Resolutsioon
1.
Jätta hagi rahuldamata.
2.
Mõista Repsol Lubricantes y Especialidades, SA‑lt, Repsol Petróleo, SA‑lt ja Repsol, SA‑lt välja Euroopa Komisjoni kohtukulud ning jätta Repsol Lubricantes y Especialidades, SA, Repsol Petróleo, SA ja Repsol, SA kohtukulud nende endi kanda.